Sadak-2: इस तारीख से सिनेमाघरों में दिखेगी आलिया भट्ट की फिल्म सड़क-2  
फिल्म सड़क-2 की रिलीज डेट हुई तय
आलिया भट्ट के साथ बॉलीवुड के कई कलाकार आएंगे नजर
महेश भट्ट के निर्देशन में तैयार होगी फिल्म
बॉलीवुड एक्ट्रेस आलिया भट्ट (Aliaa Bhatt) की फिल्म सड़क-2 के रिलीज होने की जानकारी विशेष फिल्म्स (Vishesh Films) ने खुद अपने ट्विटर अकाउंट से दी. विशेष फिल्म्स के मुताबिक फिल्म सड़क-2 (Sadak-2) 10 जुलाई,  2020 से दुनियाभर के सिनेमाघरों में देखी जा सकेगी. सड़क-2 (Sadak-2) की रिलीज डेट की जानकारी शेयर करते हुए विशेष फिल्म्स (Vishesh Films) ने लिखा 'द रोड्स विल इंटरसेक्ट वंस अगेन'. अपने कैप्शन के जरिए उन्होंने फिल्म सड़क (Sadak) के दोबारा बनाए जाने की जानकारी दी. 
The roads will intersect once again. #Sadak2 in cinemas on 10th July, 2020. @aliaa08#AdityaRoyKapur@duttsanjay@PoojaB1972@MaheshNBhatt#MukeshBhatt@FoxStarHindi

इससे पहले बॉलीवुड एक्ट्रेस आलिया भट्ट (Aliaa Bhatt) ने भी फिल्म सड़क-2 (Sadak-2) से संबंधित पोस्ट इंस्टाग्राम पर शेयर की थी. इसमें उनके पिता यानी महेश भट्ट ने क्लैप पकड़ा हुआ है. सड़क-2 से संबंधित पोस्ट शेयर करते हुए आलिया (Aliaa Bhatt) भट्ट ने लिखा 'आज सड़क-2 की शूटिंग का पहला दिन है. ये मेरे पापा हैं और अब मेरे डायरेक्टर भी, जिन्होंने अपने हाथ में क्लैप पकड़ा हुआ है. मैं कुछ दिनों में शूटिंग शुरू करुंगी और सच बताऊं तो मैं काफी घबराई हुई हूं.' फिल्म के बारे में अपनी भावनाएं बताते हुए आलिया भट्ट (Aliaa Bhatt) ने आगे लिखा 'मैं एक छोटे चूहे जैसा महसूस कर रही हूं, जो एक खूबसूरत, इमोशनल और बड़े पहाड़ पर चढ़ रहा है. वैसे तो काफी मुश्किल चढ़ाई है, लेकिन इस नई और बड़ी जर्नी के लिए मैं उत्साहित हूं.'

Today is Day 1 of Sadak 2. And that's my father, now also my director, holding the clap. I begin shoot in a few days and honestly, I'm petrified. I feel like a tiny mouse trying to climb a beautiful, immense, emotional mountain. I hope I make it to the top and if I fall I hope I'm able to get up again. It's a tough climb but from everything I've seen and everything I've heard, I know every single step and misstep will be worth it! Here's to movies, family, dreams and starting out on a brand NEW journey! And what a journey it's going to be!!!! 
A post shared by  Alia  (@aliaabhatt) on May 18, 2019 at 5:26am PDT

आपको बता दें कि फिल्म सड़क-2 (Sadak-2) 1991 में आई सड़क (Sadak) का सीक्वल है. सड़क (Sadak) एक रोमांटिक थ्रिलर फिल्म थी, जो कि हॉलीवुड की मूवी टैक्सी ड्राईवर (1978) से प्रभावित थी.